Video: Bokke sê dankie‘n Skermskoot uit die video. Die Springbokke het Sondag ŉ videoboodskap aan Suid-Afrikaners uitgereik nadat hulle met Wallis afgereken het vir ŉ plek in volgende naweek se Wêreldbeker-eindstryd. Die video is in die Bokke se kleedkamer opgeneem kort nadat hulle met 19-16 oor Wallis geseëvier het. “Ons wil net dankie sê vir julle ondersteuning, dit beteken regtig baie vir ons,” sê kaptein Siya Kolisi aan die begin van die video. “Hou asseblief aan om ons te ondersteun en boodskappe te stuur,” sluit Kolisi die video af. Die Springbokke kom Saterdag teen Engeland in die eindstryd te staan. Kolisi het intussen ook gereflekteer op die belangrikheid van Saterdag se wedstryd en die Springbokke se oorwinning in die 2007 Wêreldbeker-rugbytoernooi. “Ek onthou wat dit vir ons as ŉ nasie gedoen het. Ek het nog nooit mense so bymekaar sien kom met sport nie.” Pres. Cyril Ramaphosa sal Saterdag se eindstryd in Jokohama bywoon. Ramaphosa het Saterdag telefonies met Kolisi gesels voor die eindstryd. “Ek kom daardie Web Ellis-trofee saam met julle [omhoog] lig,” het Ramaphosa gesê. “Dit was regtig spesiaal dat hy die tyd ingeruim het om ons sterkte toe te wens, en nie net van hom af nie, maar van almal in Suid-Afrika af.” Kolisi was ook vol lof vir Springbok-afrigter Rassie Erasmus. “Hy ken ons, en het ons deel van sy plan gemaak. Toe hy begin het, het hy dit duidelik gemaak dat die belangrikste ding die Springbok is. “Hy het ons teruggebring aarde toe en vir ons gesê dat ons eers goed moet speel en dat die res dan sal volg. Dit is fantasties om te sien hoe alles bymekaargekom het, en om in die eindstryd te wees beteken baie vir ons.” ???????? From inside the changeroom????️ The boys have a message for you#StrongerTogether #RWC2019 #RWCFinal #WebbEllisCup pic.twitter.com/i33kfGhzPU — Springboks (@Springboks) October 27, 2019